৬৮৮ খ্রিষ্টাব্দে ম্গার-স্রোং-র্ত্সানের মৃত্যু হলে তাঁর পদে দায়িত্ব দেওয়া হয় তাঁর পুত্র ম্গার-ব্ত্সান-স্ন্যা-ল্দোম-বুকে।  তিনি ৬৭৬ খ্রিষ্টাব্দে তুর্কিস্তানে সৈন্য নিয়ে যুদ্ধে যান এবং ম্গার বংশের ম্গার-ব্ত্সান-ন্যেন-গুং-র্তোন <MASK> প্রাদেশিক শাসনকর্তা নিযুক্ত হন। ৬৭৬ খ্রিষ্টাব্দে সম্রাট খ্রি-মাং-স্লোন-র্ত্সানের মৃত্যুর পরে তাঁর পুত্র খ্রি-দুস-স্রোং-ব্ত্সন মাত্র ছয় বছর বয়সে সিংহাসনে বসলে ম্গার-স্রোং-র্ত্সানের দ্বিতীয় পুত্র ম্গার-খ্রি-ব্রিং-ব্ত্সান-ব্রোদ সাময়িক ভাবে দায়িত্ব গ্রহণ করেন। ৬৮০ খ্রিষ্টাব্দে ম্গার-ব্ত্সান-স্ন্যা-ল্দোম-বুর রহস্যময় মৃত্যু ঘটলে ম্গার-স্রোং-র্ত্সানের দ্বিতীয় পুত্র ম্গার-খ্রি-ব্রিং-ব্ত্সান-ব্রোদ তাঁর পদে দায়িত্ব গ্রহণ করেন। দায়িত্ব নিয়ে ম্গার-খ্রি-ব্রিং-ব্ত্সান-ব্রোদ ৬৯০ খ্রিষ্টাব্দ পর্যন্ত তুর্কিস্তানে থাকেন ও তারপরে তুয়ুহুন রাজ্যে চলে যান। ৬৯৪ খ্রিষ্টাব্দে ম্গার-স্রোং-র্ত্সানের অপর পুত্র ম্গার-স্তা-গু সোগদিয়াদের হাতে বন্দী হন এবং খোটান তিব্বতের হাতছাড়া হয়।
ম্গার বংশ
খোটান খোটানে চীন সম্রাট